3. ΑΝΑΓΚ. ΝΟΜΟΣ υπ' αριθ. 410 της 14/16 Μαΐου 1968 (ΦΕΚ Α' 110) Περί αυθαιρέτων οικοδομικών κατασκευών. Άρθρ.1.-1.Αυθαίρετοι εντός των εγκεκριμένων σχεδίων πόλεων ή κωμών οικοδομαί ή τμήματα αυτών ανεγερθέντα μέχρι της ισχύος του παρόντος, δύνανται δι' αποφάσεων του Υπουργού Δημοσίων Έργων, εκδιδομένων μετά γνώμην του Συμβουλίου Δημοσίων Έργων να εξαιρώνται των περί κατεδαφίσεως αυθαιρέτων κτισμάτων διατάξεων, εφ' όσον η διατήρησις τούτων δεν θέτει εν κινδύνω την ασφάλειαν της κατασκευής ουδέ αποβαίνει υπερμέτρως εις βάρος της πόλεως. 2.Ως οικοδομαί δια την εφαρμογήν της προηγουμένης παραγράφου νοούνται και αι κατασκευαί αι έχουσαι πλήρως αποπερατωμένον τον φέροντα σκελετόν εξ ωπλισμένου σκυροδέματος ή εκ τοιχοποιΐας. 3.Αι διατάξεις του παρόντος άρθρου δεν έχουσιν εφαρμογήν επί οικοδομών ανεγερθεισών αυθαιρέτως επί των κατά την παρ. 2 του άρθρ. 3 του από 9-8/30.9.1955 Β.Δ/τος "περί του Γενικού Οικοδομικού Κανονισμού του Κράτους" (ΦΕΚ Α' 266) κοινοχρήστων χώρων. Άρθρ.2.-1.Οι κατά την έναρξιν ισχύος του παρόντος Νόμου κύριοι ή συγκύριοι κτιρίων ή τμημάτων αυτών ανεγερθέντων εντός των εγκεκριμένων σχεδίων πόλεων ή κωμών, μετά την έναρξιν ισχύος του από 9-8/30.9.1955 Β.Δ/τος "περί του Γενικού Οικοδομικού Κανονισμού του Κράτους", καθ' υπέρβασιν της οικοδομικής αδείας ή και άνευ αδείας υποχρεούνται εις την καταβολήν της κατά τας διατάξεις του παρόντος άρθρου εισφοράς υπέρ του Δημοσίου, είτε τα κτίσματα ταύτα πληρούν τους όρους των κειμένων Πολεοδομικών διατάξεων, είτε ταύτα αντίκεινται μεν προς τους όρους τούτους, αλλ' εκρίθησαν ως μη κατεδαφιστέα κατά τας παρ. 1 και 2 του άρθρ. 1 του παρόντος. 2.Εις την ως άνω εισφοράν υπόκεινται οι κύριοι ή συγκύριοι κτιρίων ή τμημάτων αυτών ανεγερθέντων, συμφώνως προς εκδοθείσαν οικοδομικήν άδειαν, ήτις όμως, μεταγενεστέρως εκρίθη καθ' οιονδήποτε τρόπον ως εν όλω ή εν μέρει ουχί συμφώνως προς τας κειμένας διατάξεις εκδοθείσα και εφ' όσον τα κτίσματα κρίνονται ως ουχί κατεδαφιστέα κατά τας διατάξεις των παρ. 1 και 2 του άρθρ. 1 του παρόντος. 3.Η εισφορά ορίζεται εις 10% επί της αξίας των, κατά την παρ. 1 του παρόντος άρθρου, κτιρίων ή τμημάτων αυτών και εις 3% επί της αξίας των κατά την παρ. 2 του παρόντος άρθρου κτιρίων ή τμημάτων αυτών. Η αξία αύτη υπολογίζεται βάσει του όγκου των ως άνω κατασκευών επί την αντίστοιχον τιμήν μονάδος, ην εφαρμόζουσιν αι αρμόδιαι Πολεοδομικαί Υπηρεσίαι δια τον υπολογισμόν της αξίας των οικοδομών προς έκδοσιν οικοδομικών αδειών  κατά τον χρόνον ενάρξεως της ισχύος του παρόντος. Εις τας περιπτώσεις συγκυριότητος, δια την καταβολήν της εισφοράς του παρόντος άρθρου οι συγκύριοι ευθύνονται κατά λόγον της εξ αδιαιρέτου μερίδος. 4.Οι κατά την έναρξιν της ισχύος του παρόντος Νόμου κύριοι ή συγκύριοι κτιρίων ή τμημάτων αυτών ανεγερθέντων, εντός των εγκεκριμένων σχεδίων πόλεων ή κωμών, μετά την έναρξιν ισχύος του από 9-8/30.9.1955 Β.Δ/τος "περί Γ.Ο.Κ. του Κράτους" άνευ αδείας ή καθ' υπέρβασιν τοιαύτης, υποχρεούνται όπως εντός 6 μηνών από της δημοσιεύσεως της κατωτέρω κοινής αποφάσεως υποβάλωσιν, εις την αρμοδίαν Οικονομικήν Εφορίαν, δήλωσιν περί της κατά τα ανωτέρω κατασκευής. Εις περίπτωσιν μη εμπροθέσμου υποβολής της τοιαύτης δηλώσεως, η κατά το παρόν άρθρον εισφορά αυξάνεται εις το τριπλάσιον. Δια κοινής αποφάσεως των Υπουργών Οικονομικών και Δημοσίων Έργων δημοσιευομένης εις την Εφημερίδα της Κυβερνήσεως, καθορίζονται η αρμοδία Οικονομική Εφορία, ο τύπος της δηλώσεως ως και πάσα ετέρα συναφή λεπτομέρεια. Η ανωτέρω εξάμηνος προθεσμία υποβολής δηλώσεως παρετάθη αφ' ης έληξε μέχρι της 31ης Δεκ. 1969 δια του άρθρ. 4 Ν.Δ. 194/1969 (ανωτ. σελ. 294,14) ορίζοντος εν συνεχεία ότι "δηλώσεις υποβληθείσαι μετά την λήξιν της ως άνω παρατεινομένης προθεσμίας θεωρούνται ως εμπρόθεσμοι". Βλ. και άρθρ. 8 Νόμ. 651/1977 (κατωτ. αριθ. 7). 4.Δια Β.Δ/των εκδιδομένων προτάσει των Υπουργών Οικονομικών και Δημοσίων Έργων, καθορίζονται τα της βεβαιώσεως και εισπράξεως της κατά το παρόν άρθρον εισφοράς ως και τα του χρόνου καταβολής ταύτης. 6.Το προϊόν της ως άνω εισφοράς διατίθεται, δι' αποφάσεως του Υπουργού Δημοσίων Έργων, αποκλειστικώς δια πολεοδομικούς σκοπούς. Άρθρ.3.-1.Οι κατά τας διατάξεις του άρθρ. 55 του από 17.7.1923 Ν.Δ/τος "περί σχεδίων πόλεων κλπ." αναλαμβάνοντες την εποπτείαν εκτελέσεως οιασδήποτε δομικής εργασίας, δι' ην απαιτείται κατά τας κειμένας διατάξεις άδεια, ως και οι κατά τον χρόνον αποπερατώσεως της κατασκευής κύριοι του ακινήτου, εφ' ου εξετελέσθησαν αι εργασίαι, υποχρεούνται όπως εντός μηνός από της αποπερατώσεως γνωστοποιήσωσι τούτο εγγράφως εις την αρμοδίαν υπηρεσίαν, προς διενέργειαν τελικού ελέγχου της κατασκευής. Εν τη περιπτώσει της δια του συστήματος της αντιπαροχής οικοδομήσεως, την ανωτέρω υποχρέωσιν, αντί των κυρίων του ακινήτου, υπέχουσιν οι επί αντιπαροχή κατάσκευασταί. Η από μέρους του ενός των υποχρέων γνωστοποίησις της αποπερατώσεως του έργου απαλλάσσει τους λοιπούς της υποχρεώσεως ταύτης. (Αντί της σελ. 320,01(β) Σελ. 320,01(γ) Τεύχος 663-Σελ. 119 Αυθαίρετες κατασκευές 23.Δ.ε.3 Η γνωστοποίησις, δέον να γίνη επίσης και δια τμήμα του όλου έργου εν περιπτώσει διακοπής των εργασιών ή αποπερατώσεως ή χρήσεως τμήματος αυτού. Ως χρόνος αποπερατώσεως του έργου νοείται η εκτέλεσις των εργασιών, αίτινες καθιστώσι, τούτο ικανόν προς χρήσιν. Από της ενάρξεως της χρήσεως τεκμαίρεται αμαχήτως η αποπεράτωσις. 2.Εν παραλείψει της κατά την προηγουμένην παράγραφον γνωστοποιήσεως, πάντες οι προς τούτο υπόχρεοι τιμωρούνται κατά το άρθρ. 458 του Ποινικού Κώδικος, πλην εάν η παράβασις επισύρη εξ άλλης διατάξεως βαρυτέραν ποινήν. Οι αναλαβόντες την εποπτείαν τεχνικοί, τιμωρούνται προσθέτως και πειθαρχικώς, εφαρμοζομένων και εν προκειμένω των παρ. 2 και 3 του άρθρ. 4 του παρόντος Νόμου. Άρθρ.4.-"1.Οι κύριοι, συγκύριοι, νομείς, κάτοχοι ή αυτογνωμόνως επιλαμβανόμενοι των, εντός ή εκτός εγκεκριμένων σχεδίων πόλεων ή κωμών, ακινήτων, εφ' ων ανεγείρονται υπό τούτων ή τη εντολή των πάσης φύσεως κτίσματα κατά παράβασιν των πολεοδομικών διατάξεων ή καθ' υπέρβασιν οικοδομικής αδείας ή άνευ τοιαύτης αδείας, ή τοποθετούνται μονίμως ή προσωρινώς περίπτερα, λυόμενα παραπήγματα και οιαιδήποτε παρεμφερείς κατασκευαί, οι εποπτεύοντες τας εργασίας ταύτας τεχνικοί, οιασδήποτε κατηγορίας και οι αναλαβόντες την εκτέλεσιν τούτων ή μέρους αυτών εργολάβοι κάτοχοι πτυχίου δημοσίων έργων ή μη, τιμωρούνται δια φυλακίσεως μέχρις ενός έτους και δια χρηματικής ποινής. Ομοίως τιμωρούνται και οι εκπονούντες μελέτας αντικειμένας προς τας ισχυούσας πολεοδομικάς διατάξεις και εφαρμοζομένας δια την εκτέλεσιν τοιούτων εργασιών. Εν περιπτώσει της δια του συστήματος της αντιπαροχής οικοδομήσεως, αντί των κυρίων των ακινήτων τιμωρούνται οι επί αντιπαροχή κατασκευασταί". Η παρ. 1 αντικατεστάθη ως άνω δια του άρθρ. 2 Νόμ. 651/1977 (κατωτ. αριθ. 7), ούτινος βλ. και άρθρ. 3. 2.Δια τας αυτάς ως άνω εν παρ. 1 του παρόντος άρθρου παραβάσεις, ως και δια πάσαν παράβασιν των ισχυουσών, "περί σχεδίων πόλεων και κωμών", διατάξεων, επιβάλλεται εις τους αναλαμβάνοντας την εποπτείαν αυτών τεχνικούς πειθαρχική ποινή στερήσεως του δικαιώματος ασκήσεως του επαγγέλματός των διαρκείας από τριών μέχρι δέκα μηνών, αναλόγως της σοβαρότητος της παραβάσεως. Εν υποτροπή και εντός διετίας και ανεξαρτήτως του εάν η παράβασις εγένετο εις το αυτό ή έτερον έργον τα ανωτέρω όρια της ποινής διπλασιάζονται. Η αυτή ποινή επιβάλλεται και εις τον υπογράφοντα την μελέτην δια την έκδοσιν οικοδομικής αδείας  Σελ. 320,02(γ) Τεύχος 663-Σελ. 120 τεχνικόν εν περιπτώσει συντάξεως των στοιχείων και διαγραμμάτων της μελέτης κατά τρόπον μη αποδίδοντα την υφισταμένην πραγματικότητα. Η κατά τα ανωτέρω στέρησις του δικαιώματος ασκήσεως του επαγγέλματος επιβάλλεται δι' αποφάσεως του Πειθαρχικού Συμβουλίου του Τεχνικού Επιμελητηρίου της Ελλάδος, αι αποφάσεις του οποίου εκκαλούνται ενώπιον του ανωτάτου Πειθαρχικού Συμβουλίου αυτού. 3.Η παραπομπή των παραβατών εις το Πειθαρχικόν Συμβούλιον γίνεται παρά των Προϊσταμένων των Γραφείων Πολεοδομίας και Διευθυντών των Τεχνικών Υπηρεσιών των Νομών. Άρθρ.5.-Το άρθρ. 17 του Α.Ν. 508/1937 "περί συστάσεως ανωτάτου Πολεοδομικού Οργανισμού της Πρωτευούσης" (ΦΕΚ Α' 80) και το εκτελεστικόν αυτού Δ/μα από 27.9.1937 (ΦΕΚ Α' 253) καταργούνται. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 23.Δ.ε.3 Αυθαίρετες κατασκευές 